Likumprojekts

**Grozījumi likumā “Par palīdzību dzīvokļa jautājumu risināšanā”**

### Izdarīt likumā "[Par palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)" (Latvijas Republikas Saeimas un Ministru Kabineta Ziņotājs, 2002, 2. nr.; 2003, 20. nr.; 2005, 9. nr.; 2007, 12., 24. nr.; 2009, 12. nr.; Latvijas Vēstnesis, 2009, 196. nr.; 2010, 157. nr.; 2013, 232. nr.; 2014, 131. nr.; 2015, 248. nr.; 2016, 64. nr.; 2017, 75., 242. nr.) šādus grozījumus:

1. Aizstāt visā likuma tekstā vārdus "dzīvokļa pabalsts" (attiecīgā locījumā) ar vārdiem "mājokļa pabalsts" (attiecīgā locījumā).
2. Izteikt 3.panta 5.punktu šādā redakcijā:

“5) materiāls atbalsts izdevumu, kas saistīti ar mājokļa lietošanu, apmaksai (turpmāk - mājokļa pabalsts) (25.pants);”.

1. Izteikt 14.panta sesto daļu šādā redakcijā:

“(6) Par maznodrošinātu atzīstama persona, kuras ienākumi un materiālais stāvoklis nepārsniedz Sociālo pakalpojumu un sociālās palīdzības likumā un attiecīgās pašvaldības domes saistošajos noteikumos noteikto maznodrošinātas mājsaimniecības ienākumu slieksni.”

1. Izteikt 25.pantu šādā redakcijā:

“**25.pants. Mājokļa pabalsts**

Mājokļa pabalstu kā pamata sociālās palīdzības pabalstu pašvaldība piešķir atbilstoši Sociālo pakalpojumu un sociālās palīdzības likumā un Ministru kabineta noteikumos noteiktajam.”

1. Izteikt 25.2 panta otro daļu šādā redakcijā:

“(2) Mājokļa pabalsta apmēru bez vecāku gādības palikušam bērnam aprēķina atbilstoši Sociālo pakalpojumu un sociālās palīdzības likumā noteiktajam par mājokļa pabalstu. Piešķirot mājokļa pabalstu, pašvaldība nevērtē bez vecāku gādības palikuša bērna materiālos resursus.”

Likums stājas spēkā 2021.gada 1.janvārī.

Ministru prezidents A.K.Kariņš

Labklājības ministre R.Petraviča

Vīza: Valsts sekretārs I.Alliks

28.09.2020

Pavasare, 67021661

maruta.pavasare@lm.gov.lv